Imtella' Settembru 2, 2021 - Aġġornata 2 Ta' Settembru, 2021 4:25pm Rapport: Antonia Micallef L-awtoritajiet tas-saħħa nnotaw li għalkemm aktar minn 90 fil-mija tar-residenti eliġġibli fil-gżejjer Maltin huma mlaqqma kompletament kontra l-Covid-19, f'żewġt idjar tal-anzjani feġġew clusters ta' 9 residenti f'dar u 5 residenti f'dar oħra, li għalkemm huma mlaqqma ħarġu pożittivi għall-virus. Qalu li kienet f'waqtha d-deċiżjoni li tingħata l-booster lil dawn ir-residenti u huwa għalhekk li se tibda tingħata minn ġimgħa qabel kien previst. Mit-Tnejn li ġej se tibda tingħata lil anzjani fi djar residenzjali u mit-Tnejn ukoll se jibda jintbagħat l-invit lil nies b'immunità baxxa. Dawn se jitlaqqmu fiċ-ċentru fiċ-ċentru tat-tilqim fl-Università ta' Malta. Il-booster se jingħata qabel imħabbar mit-Tnejn li ġej lil anzjani fi djar residenzjali mit-Tnejn li ġej invit lil nies b'immunità baxxa Mill-ewwel ġimgħa ta' Ottubru mbagħad il-booster se jibda jingħata lill-anzjani kollha ta' aktar minn 70 sena li jgħixu fil-komunità. Qal li bħala booster dose, se tingħata t-tilqim tal-Pfizer jew tal-Moderna anki lil dawk li ħadu t-tilqim tal-AstraZeneca. Il-booster se jingħata qabel imħabbar mill-ewwel ġimgħa ta' Ottubru l-anzjani kollha ta' aktar minn 70 sena li jgħixu fil-komunità Qal li aktar ma jgħaddi żmien, aktar tonqos l-immunità għall-virus iżda r-riċerka s'issa qed turi li huma dawk li għandhom 'il fuq minn 70 sena u dawk b'immunità baxxa li jibbenefikaw mit-tielet doża tat-tilqima. Dr Fearne ħabbar ukoll li mit-Tnejn li ġej se jkunu permessi avveniment bil-wieqfa fuq barra u li għalihom jistgħu jattendu sa 100 ruħ. Għal dawn l-avvenimenti, trid tintilibes il-maskra u jrid ikun hemm spazju ta' żewġ metri kwadri għal kull persuna/ Qal li mit-13 ta' Settembru se jkunu jistgħu isiru wkoll avvenimenti bil-wieqfa fuq ġewwa wkoll. Avvenimenti mit-Tnejn li ġej 100 persuna bilwieqfa fuq barra biss M it-13 ta' Settembru 100 persuna bilwieqfa fuq ġewwa Mit-13 ta' Settembru, f'każ ta' avvenimenti bilqiegħda u li għalihom jattendu sa 100 persuna, se tkun tista' tonqos id-distanza bejn bubble u oħra minn żewġ metri għal metru. Avvenimenti mit-13 ta' Settembru tonqos id-distanza bejn bubble u oħra f'avvenimenti bilqiegħda għal 100 persuna jew anqas. Għall-ewwel, mhux se jkunu permessi avvenimenti mħalltin, jew avveniment fejn kulħadd qed bilwieqfa, jew avveniment fejn kulħadd qed bilqiegħda. F'avvenimenti organizzati għalissa mhux permess taħlit ta' persuni bilqiegħda u bilwieqfa.